SAL: 'Ons maak plan met vlugte' | Netwerk24
Deur Elvira Wood 05 Desember 2019 07:26
Een van die SAL se vliegtuie op die aanloopbaan in Kaapstad. Foto: Reuters
Die Suid-Afrikaanse Lugdiens (SAL) gaan sy vlugrooster aanpas.
Dit volg nadat Pravin Gordhan, minister van openbare ondernemings, Donderdagoggend vroeg aangekondig het dat die lugdiens reeds van 5 Desember in sakeredding is.
Die SAL sê Donderdagoggend in 'n verklaring hy "sal poog om 'n nuwe voorlopige rooster in werking te stel en sal binnekort besonderhede publiseer".
Hy gee geen verdere besonderhede nie, net dat hy soos en wanneer moontlik met belanghebbendes sal kommunikeer.
Die SAL wys wel daarop dat die sakereddingsproses geen invloed op sy vennoot Mango se vlugrooster sal hê nie.
Die lugdiens moes onlangs behoorlik rondspring om passasiers te akkommodeer toe 'n groot deel van sy werksmag besluit het om weens 'n loongeskil te staak.